Eugen Lozovan

Eugen Lozovan (født 2. mai 1929 i București, død 3. desember 1997 i København) var en rumensk-født dansk lingvist, historiker, filolog, litteraturhistoriker, dikter og oversetter.

 Biografi 
Han var sønn av presten Eugen Bărbulescu og Vera Lozovan. Moren hadde studert i fire år ved Musikkhøyskolene i Iași og București, men måtte avbryte studiene på grunn av pengemangel.

Han gikk på ungdomsskolen og gymnaset i București, og studerte mellom 1947 og 1950 ved Fakultetet for filologi og filosofi, Universitetet i București, romansk filologi, lingvistikk, engelsk, tysk, fransk og italiensk.

I 1950 var han sekretær ved Det franske instituttet i București. Samme år reiste han som tolk med en rumensk studentdelegasjon til Wien, der han hoppet av og reiste videre til Paris. Mellom 1950 og 1953 studerte han romansk filologi, dialektologi, arkeologi, paleografi og slavistikk ved universitetene Sorbonne og Strasbourg. I 1957 ble han ansatt ved Universitetet i København som vitenskapelig assistent ved Romansk institutt, Det humanistiske fakultet. Senere gikk han opp gradene og ble til slutt professor. Han var en av grunnleggerne av «Den rumenske akademiske forening» i Roma i 1957.

 Verk (utvalg) 
 Unité et dislocation de la Romania orientale
 Geschichte der Hunnen (med Franz Altheim)
 De l'onomastique de l'Orient Latin
 Glose istorico-literare
 (red. sammen med Ruxandra D. Shelden) Permanenţe românești. Discursuri şi portrete 
 Studii ovidiene, Studii despre D. Cantemir și Articole românești din diverse publicații
 Dacia fără Roma
 Miscellanea / Pătimirea moldovenilor
 Glose istorico-literare
 Dacia sacra
 Școli paralele
 Basil Munteanu: Permanente românești. Discursuri și portrete
 Basil Munteanu: Panorama literaturii române contemporane

 Oversettelser 
Han oversatte verk av Victor Hugo, Konstantinos P. Kavafis og Lucian Blaga til italiensk.
 Hedere 
 I 1968 ble han æresdoktor ved Universitetet i La Plata, Argentina
 I København er det en stiftelse oppkalt etter ham, som deler ut stipender til studenter som ønsker å studere romansk filologi

 Medlemskap 
 Société des études roumaines (Paris) 
 Dante Society of America (Cambridge) 
 rådgiver for Rumänisches Forschungsinstitut (Freiburg)

 Referanser 

 Litteratur 
Elena Faur, Bogdan Harhătă, Nicolae Mocanu (red.), PROFIL BIOBIBLIOGRAFIC EUGEN LOZOVAN

Kategori:Danske lingvister
Kategori:Danske filologer
Kategori:Rumenske filologer
Kategori:Rumenske lingvister
Kategori:Personer fra București
Kategori:Rumenske pedagoger
Kategori:Danske pedagoger
Kategori:Fødsler i 1929
Kategori:Dødsfall i 1997